הנישומה: כנרת.

אין מכירת נכס ולכן עסקינן במשטר מיסוי פירותי. על הכנסת עבודה(ס'2(2)) חל הסדר ניכוי במקור(ס'164) בכפוף לס'121(ב).

השתכרות

נתון שבין אילנית וכנרת יחסי-עבודה(הפועל+מחאג'נה). כנרת משתכרת שכר-חודשי בסיסי בסך 10,000₪. תקבול זה הינו תוספת לעושר(הייג-סימונס) המהווה הכנסה פירותית אקטיבית ממשלח-יד במסגרת יחסי-עבודה. בהפקת ההכנסה מעורב הונה האנושי. משלח-ידה- מנהלת במכון יופי: 1.כישורים אישיים- כנרת רוכשת מאמה את רזי ניהול העסק. 2.קש"ס בין ההכנסה לכישורים- השתכרותה נובעת מיכולותיה הניהוליות הקיימות והנרכשות(קרצ'מר). לא מדובר בהכנסה ממשלח-יד לפי ס'2(1) מאחר וכנרת מקבלת את הכנסתה מהמעסיק ולא מלקוחות המכון. כנרת מקבלת תשלום נוסף עבור הבאת לקוחות חדשות המהווה תוספת לעושר במסגרת משלח-ידה כאמור. כישורי השיווק והמכירה שלה, קרי הונה האנושי, הם שמביאים לקוחות חדשות ומייצרים תוספת הכנסה זו. לכנרת תמריץ/אינטרס להביאן שאינו כרוך בסיכון על-אף שמדובר בשכר משתנה(הפועל).

הנ"ל מהווים הכנסת עבודה מסוג השתכרות/רווח(ס'2(2)(א)), עליו חל הסדר ניכוי במקור(ס'164) בכפוף לס'121(ב).

חניה

אילנית רכשה מנויים בחניון וואהל עבור העובדות, ביניהן כנרת. הנ"ל מהווה שווה-כסף. נבחן האם המנוי להנאת העובדות או שעבודתן מצריכה אותן לעשות שימוש בחניון(דן). ייטען שכל בעל-רכב צורך מקום חניה, ובזכות המנוי העובדות לא נדרשות לחפש ולשלם עבור חניה(בת-ים). מדובר בהוצאה שבסבירות גבוהה העובד היה צורך/מוציא בכל-מקרה. לכן, מדובר בטובת הנאה, הכנסת עבודה החייבת במס לפי ס'2(2). יתרה מכך, כנרת לומדת בבר-אילן וגרה בגבעת-שמואל ויכולה להשתמש במנוי לצרכי לימודיה/מגוריה. מנגד, חשוב לאילנית שכנרת תהיה זמינה לצרכים דחופים/שוטפים ולכן אספקת מקום חניה סמוך לעסק הינה לנוחות המעביד. לעסק אינטרס שהעובדות לא יאחרו לעבודה ושהתורים לא יתעכבו עקב מצוקת החנייה בעיר(דן). גם במידה וייטען שאספקת החניה לעובדות נעשית על-מנת למשוך עובדים ולכן היא לטובת המעביד, לא תהיה פטורה ממס(בת-ים, מיעוט). העובדות יכולות להגיע באמצעי תחבורה אחרים. ע"פ מבחן העיקר והתפל- הרכיב הדומיננטי הינו נוחותה של כנרת(דן). המנויים נרכשו עבור העובדות המגיעות ברכב בלבד (ניתן לשיוך לעובדים מסוימים) ולא באופן קולקטיבי, ולכן אין תחולה לס'32(11).

מסקנה- טובת הנאה המהווה הכנסת עבודה, תמוסה לפי ס'2(2)(א)+ס'164+ס'121(ב) לפי שווי השוק(ס'8 לתקנות מס-הכנסה ומס-מעסיקים).

שכ"ד

אילנית התנתה את הצטרפות כנרת לעסק בהעתקת מגוריה מנתניה לגבעת-שמואל, והשיבה לה את דמי-השכירות. באם התקבול ניתן במסגרת יחסי-העבודה, ייטען שצורך העסק שכנרת תהיה זמינה בכל-עת לצרכים שוטפים/דחופים ולכן מדובר בהחזר הוצאות של העסק ואינו הכנסה חייבת עבורה(סנונית). מאידך, מדובר בהחזר הוצאות של העובד שהרי מדובר בתשלום עבור מגוריה (שבכל-מקרה עליה לשלם) ולכן כנרת תמוסה בגינם כהחזר הוצאות לפי ס'2(2)(א)+ס'164+ס'121(ב). ניתן לטעון שרק ההפרש בין שכ"ד בגבעת-שמואל לשכ"ד בנתניה מהווה החזר הוצאות של העסק(הצורך במגוריה בסמוך). ואולם, ייטען שאילנית משלמת את שכ"ד בתור אמה ולכן התשלום מתבצע במסגרת יחסי אם-בת במנותק מיחסי-עבודה כך שאין תחולה לס'2(2)(א)(סלפותי)(מתנה- אין מקור)(רופא). אם יתברר שגם על שכ"ד בנתניה שילמה אילנית הדבר יהווה חיזוק לטענה זו. מנגד, מאחר ומדובר בתנאי להצטרפותה לעסק הרי שאין ניתוק בין התשלום לבין יחסי-העבודה, ומדובר בצרכי העסק.

מסקנה- לדעתי מדובר במתנה, אין מקור, ולא מדובר בהכנסה חייבת.

שכ"ל

תנאי נוסף הוא שכנרת תלמד את רזי הניהול במסגרת תואר-שני במנע"ס, אילנית משלמת את שכ"ל. כנרת מקבלת שווה-כסף. ייטען שהנ"ל לנוחות המעביד, שהרי כנרת עתידה לרשת את ניהול העסק ולכן לעסק אינטרס שתתמקצע ביכולות ניהוליות. סביר שכנרת לא הייתה לומדת אלמלא התנאי והמימון, וסביר שעסק יממן הכשרה הדרושה לעובד. המקרה משלב גם את צרכי המעביד וגם הנאה לכנרת המפיקה מלימודיה תועלת אישית. ע"פ מבחן העיקר והתפל, צורך המעביד הוא הרכיב הדומיננטי שהרי מדובר בדרישות התפקיד(דן). לפיכך, שווה הכסף לא מהווה הכנסה חייבת עבור כנרת.

מנגד, ייטען שאילנית משלמת בשמחה את שכ"ל של בתה, במסגרת יחסי אם-בת ובמנותק מהעסק ומיחסי-העבודה, כך שאין תחולה לס'2(2)(מתנה- אין מקור)(רופא). אם יתברר שגם את התואר-הראשון של כנרת מימנה אילנית הדבר יהווה חיזוק לטענה זו. בתשובה, ייטען שמאחר ומדובר בתנאי להצטרפותה לעסק הרי שאין ניתוק בין התשלום לבין יחסי-העבודה.

מסקנה- לדעתי מדובר בנוחות המעביד ולכן לא מדובר בהכנסה חייבת עבור כנרת.

ביגוד

אילנית השיבה לכנרת 4,000₪ בעבור רכישתה ביגוד הולם לעבודה ורקימת הלוגו. כנרת רכשה שווה-כסף ואילנית החזירה לה את ההוצאה בכסף. תחילה אבחן האם מדובר בהחזר הוצאות העובד המהווה הכנסת עבודה לפי ס'2(2) או החזר הוצאות העסק שאינו מהווה הכנסה חייבת עבור כנרת(סנונית). מחד, הבגדים משמשים את כנרת ויכולים לשמשה אף מחוץ לעבודה ולכן לא מדובר בהוצאות שהעסק הוציא עבורו. מאידך, כנרת הסתפקה בג'ינס והחולצה שברשותה, אך נתבקשה לרכוש בגדים בסגנון שונה משנוהגת ללבוש בהתאם לאופי היוקרתי והאמין שמבקש העסק לשדר, ולכן מדובר בהוצאות העסק. לדעתי, טענה שהתשלום ניתן במסגרת יחסי-משפחה ולניתוק מיחסי-עבודה פחות סבירה ביחס לתקבול זה.

אם ייקבע שמדובר בהחזר הוצאות העובד, נפנה לס'2(6) לתקנות מס-הכנסה(ניכוי הוצאות מסוימות) הקובע ש-80% מההוצאות ינוכו בהתקיים אחד מהתנאים: 1-ניתן לזהות בביגוד באופן בולט השתייכות לעסקו של הנישום- על הבגדים רקום לוגו העסק, לא ידוע האם בולט. 2-חובה בדין ללבישת הביגוד- אין. באם מדובר בביגוד שלא ניתן להשתמש בו שלא לצרכי העבודה, הסכום במלואו יותר לניכוי. מחד, ייטען שכנרת לא תעשה שימוש בבגדים ועליהם לוגו העסק מחוץ לשעות העבודה, ועל-כן הבגדים משמשים אותה לעבודתה בלבד. מאידך, אין מניעה מכנרת לעשות כן. באם התקנה תחול (בולטות הלוגו), 80% מהסכום ינוכה, ו-20% הנותרים יהוו הכנסת העובד החייבת במס, בכפוף לס'4 לתקנות.

מסקנה- לדעתי מדובר בהחזר הוצאות המעביד ולכן לא מהווה הכנסה חייבת עבור כנרת(סנונית).